United States Navy

La Marina dei Stati Unii d'Amèrica, o sia United States Navy (anca ciamada USN o U.S. Navy), el ze una de łe Forse armae dei Stati Unii e ła ze responsàbiłe de ła condusion de łe oparasion navałi. La so mision prinsipałe el ze cueła "de mantegnere, adestrar e ecuipajare forse navałi pronte al conbatimento e bone de vinsar łe guere, èsare un deterente par łe agresion e mantegnere ła paze inte i mari" La Marina dei Stati Unii de l'Amèrica ła conta oncó ufisalmente su 339.579 omani e done in servìsio ativo e 113.828 inte ła Reserva Navałe, oparando co 278 nave e pì de 3 700 aeroplani La Marina dei Stati Unii ła trae-sù łe so orìzeni da ła Marina Continentałe (o Continental Navy), fondada inte el ndar de ła guera de indipendensa, e desolvesta inte el 1790. La costitusion dei Stati Unii d'Amèrica ła ghea ponesto ła baze par l'istitusion de na Marina miłitare, dando al Congreso el poder de "provédar e mantegnere na Marina" (to provide and maintain a navy) Drio de ła reorganizasion de ła U.S. Navy conduzesta par man del merajo Charles Nimitz, łe armade navałi ative inte el Pasìfego łe ze dezignae da un nùmaro disparo e cuełe ative inte l'Atlàntego e inte el Meditaràneo da un nùmaro paro. Istòrego 1700/1800 La US Navy ła zera nasesta inte el 13 de otobre del 1775, co che George Washington el ghea anunsà de gaverghe cavà el comando de tre navi armae e gaver recevesto l'órdene dal Congreso Statunitense de fermar łe nave Britaneghe a Boston. Sto dì de sevente el vegnea recordà cofà ła data de nàsita de ła US Navy. Le tre prime nave łe ze stae ła USS Stati Unii, ła USS Constellation e ła USS Constitution, tre fregade che łe zera vegneste comisionae inte un órdene totałe de 6 navi che łe garia dopo formà ła cołona vertiebrałe de ła Marina. La Constitution ła ze stada rimetesta in mar inte el 1997 e uncó ła rezulta èsar ła pì vècia nave che oncora ła nàvega inte el mar. Dal 1900 a oncó La Marina Americana dal 1900 in dopo ła ga conosesto un guałivo progreso, che el ga vedesto l'entrada in sevìsio de łe prime portaèrei clase Langley e clase Lexington. Inte ła seconda guera mondiałe ła US Navy ła ghea conbatesto sia inte el senàrio del Pasìfego, inte el cuało ła ga avesto el roło prinsipałe inte ła guera contro del Japon, sia inte l'Atlàntego, fazendo da suporto de łe oparasion Eoropee. Inte ła guera freda ła US Navy ła ghea avesto un novo roło fondamentałe: łe nove portaèrei nucleari cofà ła USS Enterprise (CVN-65) łe zera servie de fato cofà stra-eficase desuazor. Atualmente ła armada de ła US Navy ła ze estremamente potenta e flesìbiłe, co na capasità de projesion globałe de ła forsa; łe so portaèrei łe ze ła ponta de briłante de łe forse navałe statunitensi, e łe raprezenta uno dei órdeni oparativi e stratèzeghi de fondamento in ogni conflito conbatesto dai Stati Unii. Despiegamento de ła armada Seconda Armada: schierà inte l'Osèano Atlàntego (co sede a: Norfolk, Virginia), comandà dal US Joint Forces Command Tersa armada: schierada verso est de l'Pasìfego, comandada da USPACOM (co sede a: Pearl Harbor, Hawaii;; meraja: USS Coronado) Cuarta Armada conosesta anca cofà US Commander Naval Southern/COMNAVSO: schiarà inte el sud de l'Osèano Atlàntego e inte el Mar dei Caràibi, comandà da l'USSOUTHCOM (Sede a: Mayport, Florida). Reativà inte el 1 de lujo del 2008. Cuinta Armada conosesta anca cofà US Naval Central Command/USNAVCENT, schiarà inte el Golfo Pèrsego, Mare de Oman e Mar Roso , comandà da USCENTCOM (co sede a: Al-Manama, Bahrain) Sesta Armada: schierada inte el Mar Meditaràneo, comandada da l'USEUCOM (acuartierada a Nàpułi, Itàlia; meraja USS Mount Whitney) Sètema Armada: schierada inte el Pasìfego osidentałe e inte l'Osèano Indian, comandada da USPACOM (co sede a: Yokosuka, Japon; nave vaseło-meraja: USS Blue Ridge) Comandi ziogràfeghi Notasion Altri projeti Wikimedia Commons el detien imàjini o altri file so United States Navy el detien schemi gràfeghi so Linganbi foresti (inglezo) Sito ufisałenavy.mil. U.S. Navy (canale ufisałe)YouTube. (EN) The United States NavyEnçiclopedia Britannica, Encyclopædia Britannica, Inc. (EN) United States NavyMusicBrainz, MetaBrainz Foundation. (EN) United States NavyInternet Movie Database, IMDb.com.